Charlottenborg (Danmark)

Ulrik Frederik Gyldenløve sees med fjærprydet hatt midt i bildet.Charlottenborg fra Den Store DanskeMaleri av Jacob Coning fra 1694. Tilhører Frederiksborg museum.
Charlottenborg er en bygning ved Kongens Nytorv i det sentrale København i Danmark. Her ligger blant annet Det Kongelige Danske Kunstakademi. 

Den eldste delen av Charlottenborg stammer fra slutten av 1670-tallet. 

 Historie 
Charlottenborg ble oppført for Ulrik Frederik Gyldenløve
i årene 1672-1683 og var en av de første større bygningene som ble oppført ved det den gang nyanlagte Kongens Nytorv. Den var i tillegg en av de første barokkbygninger som ble bygget i Danmark.ARKITEKTUREN FRA 1660 - CA. 1754, Charlottenborg fra Dansk Arkitektur Center (besøkt 27. juni 2014)

Tomten hvor slottet ble reist hadde Christian V gitt halvbroren Ulrik Frederik Gyldenløve skjøte på 22. mars 1669.Charlottenborg, Kongens Nytorv 1  av Jens Fleischer fra København. Kulturhistorisk opslagsbog (besøkt 27. juni 2014

Oppføringen av Gyldenløves Palais som det opprinnelig ble kalt, tok til etter at kongen la ned grunnstenen 3. april 1672 og sto på mens Gyldenløve for det meste oppholdt seg i Norge. Arkitekt var sannsynligvis Ewert Janssen.Charlottenborg Kongens Nytorv 1 fra Kulturstyrelsen / Fredede & Bevaringsværdige BygningerEwert Janssen på Kunstindeks Danmark / Weilbachs Kunstnerleksikon

I 1677 fremsto bygget med tre fløyer. I 1683 ble slottsgården lukket da det ble bygget en lavere fjerde fløy ut mot slottshagen som lå langs den nyoppførte Nyhavnskanalen ned til vannet. Arkitekt for utvidelsen var Lambert van Haven.Charlottenborg  Claus M. Smidt: Kunstakademiet på Kongens Nytorv fra Kulturarv.dk Da slottet var ferdig i 1683 hadde det 74 rom.

Etter Christian Vs død i 1699 overtok dronning Charlotte Amalie paléet som enkesete i 1700 for en sum av 50 000 kronedaler. Heretter ble det kalt Charlottenborg.

Etter enkedronningens død i 1714 gikk det i arv innen kongefamilien for siden å havne hos Christian VI. Det ble renovert i 1736–1737 og hadde skiftende beboere og benyttelse for en periode. Blant annet holdt Det musikalske Societet, Kurantbanken, Christianhavns tyske Kirkes Lotteri og Det kgl. danske Selskab til den nordiske Histories og Sprogets Forbedring til her.Charlottenborg Slot fra Salmonsen Det ble også innredet en liten teatersal som ble benyttet til konserter, opera og skuespill.

 Kunstakademiet 
Alle disse aktivitetene måtte imidlertid vike da kunsten tok over. Kunstakademiet ble formelt opprettet i 1754 og overtok en stor del av Charlottenborg og i 1787 ble paléet endelig overdratt til akademiet som eiendom – med unntak av en periode etter Københavns brann i 1795 hvor et antall institusjoner flyttet midlertidig inn.

 Utstillingsbygningen 
Parken var også blitt overdratt til akademiet. I 1778 ble parken omdannet da Københavns Botanisk Have fikk sin tredje plassering her. Botanisk Have flyttet videre til sin nåværende plassering i 1874 da vollene ble sløyfet og akademiet brukte nå i stedet havearealet til å oppføre en utstillingsbygning som sto ferdig i 1883. Bygningen ble tegnet av 
arkitekt Albert Jensen under Ferdinand Meldahls oppsyn.Albert Jensen på Kunstindeks Danmark / Weilbachs Kunstnerleksikon

Utstillingsbygningen har siden den ble reist fungert som museum og utstillingslokale, under navnet Kunsthal Charlottenborg fra 2007. Her avholdes blant annet Charlottenborg Forårsudstilling. I tillegg til Kunsthal Charlottenborg holder Danmarks Kunstbibliotek til i bygningen.

 Fredning 
Både den gamle bygningen - Charlottenborg - og utstillingsbygningen er fredet.
Den gamle bygningen på Kongens Nytorv 1 ble fredet i 1918. Fredningen omgfatter det firefløyede anlegget fra 1672 med den sammenbygde bygningen i sydøst, fra ca. 1730, Bertel Thorvaldsens leilighet.

Udstillingsbygningen i Nyhavn 2 ble fredet i 1988. Fredningen omfatter det trefløyede anlegg fra 1883, «Billedhugger-haven» fra 1777 og havemuren mot Heibergsgade.Fredningssag / Charlottenborgs Udstillingsbygning, Nyhavn 002, København fra Kulturarvsstyrelsen (besøkt 28. juni 2014)

 Referanser 

 Eksterne lenker 

 Kunsthal Charlottenborg
 Charlottenborgfondet 

Kategori:Byggverk i København
Kategori:Slott i Danmark
Kategori:Fredete byggverk i København
Kategori:Det Kongelige Danske Kunstakademi
Kategori:Byggverk fullført i 1677
Kategori:1677 i Danmark